Krænkelser på højere undervisningsanstalter

Sagen om mexicaner-festen på KU

Tre studerende klager over et udklædningstema i forbindelse med en fest ved studiestarten på jurastudiet. De studerende mener, at udklædningstemaerne 'mexicaner' og 'indianer' 'går ind i stereotyper, der for nogle personer kan virke anstødende og krænkende'. Prodekan ved juridisk fakultet Stine Jørgensen kræver, at aktiviteterne stopper.

Det er ikke før sket, at studerende har klaget over arrangementerne under studiestart.

Sagen om Den Danske Sang (er en ung blond pige)

Det faldt en kvindelig underviser med anden etnisk baggrund end dansk for brystet, at undervisere på Handelshøjskolen i København (CBS) sang 'Den danske sang er en ung blond pige' ved et internt møde tilbage i 2017. Underviseren følte sig krænket og ikke-inkluderet over sangvalget. Episoden førte til, at sangen ifølge viceinstitutleder på CBS’ Department of Management, Politics and Philosophy, Mads Mordhorst, ikke længere skal synges i lignende sammenhænge.